google/wiki40b huggingface dataset:
Χρίστος Κουρτελλάρης

Βιογραφικά στοιχεία

Ο Χρίστος Κουρτελλάρης γεννήθηκε στους Εργάτες το 1919. Ήταν νυμφευμένος με την Μελανή Σκουρουπάθη και είχε 4 παιδιά. Απεβίωσε στις 2 Αυγούστου 2018.

Πολιτική διαδρομή

Σε νεαρή ηλικία εντάχθηκε στη συντεχνία των υποδηματεργατών. Το 1938 έγινε μέλος του Κομμουνιστικού Κόμματος Κύπρου και ακολούθως μέλος του ΑΚΕΛ. Διετέλεσε μέλος της Κεντρικής Επιτροπής του ΑΚΕΛ, μέλος του Πολιτικού Γραφείου της Κεντρικής Επιτροπής και πρόεδρος της Κεντρικής Επιτροπής Ελέγχου του κόμματος.
Το 1943 κατατάχτηκε εθελοντικά στο Κυπριακό Σύνταγμα μετά το κάλεσμα του ΑΚΕΛ της 16ης Ιουνίου 1943 για ενίσχυση των συμμαχικών δυνάμεων. Μετά από εκπαίδευση, στάλθηκε στη Μέση Ανατολή και στην Ιταλία. Συμμετείχε στη μάχη του Μόντε Κασίνο στην Ιταλία. 
Το 1946 αποτέλεσε ένα εκ των ιδρυτών της Συνεργατικής Έπαυλης Ονίσιας. Οι ιδρυτές της ήταν όλοι απόστρατοι του Β΄ Παγκοσμίου Πολέμου. Ο Χρίστος Κουρτελλάρης διετέλεσε πρόεδρος της Συνεργατικής Έπαυλης Ονίσιας για 55 χρόνια.
Επιπλέον, συμμετείχε στην Ένωση Αγροτών Κύπρου (μετέπειτα Ένωση Κυπρίων Αγροτών), υπηρετώντας από τις θέσεις του βοηθού γενικού γραμματέα και του γενικού γραμματέας.
Τον Δεκέμβριο του 1955 συνελήφθη και φυλακίστηκε από την βρετανική διοίκηση της Κύπρου, λόγω της συμμετοχής του στο ΑΚΕΛ, το οποίο είχαν θέσει εκτός νόμου.
Επιπλέον, ήταν ιδρυτικό μέλος του Παγκύπριου Συνδέσμου Πολεμιστών Β΄ Παγκοσμίου Πολέμου.
Εκλέχτηκε για πρώτη φορά βουλευτής στις βουλευτικές εκλογές του 1970 στην Εκλογική Περιφέρεια Κερύνειας με το ΑΚΕΛ. Επανεξελέγη στις βουλευτικές εκλογές του 1976, στις βουλευτικές εκλογές του 1981 και στις βουλευτικές εκλογές του 1985.
Ένωση Σωματείων Αμειβόμενων Πετοσφαιριστών

Ιστορία

Η Ένωση Σωματείων Αμειβόμενων Πετοσφαιριστών ιδρύθηκε το 2006 ως αστικός συνεταιρισμός περιορισμένης ευθύνης, από τα σωματεία που έλαβαν μέρος στο πρωτάθλημα της A1 Εθνικής Κατηγορίας την περίοδο 2006–07.
Άγιος Μηνάς (συνοικία Λαπήθου)

Τοποθεσία

Στα βόρεια, δυτικά και νότια συνορεύει με τον Άγιο Λουκά και στα ανατολικά με την Πετρογειτονιά και την Έξω Γειτονιά.
Περιοχή Ιτιλίμα

Μεταφορές

Ο οδικός κορμός Τ36 που συνδέει την Περιφέρεια Σινυάνγκα (Shinyanga Region) με την Περιφέρεια Μάρα (Mara Region) περνά μέσα από την περιοχή, με κατεύθυνση από νότο προς βορρά.

Τουρισμός

Στα ανατολικά της Περιοχής Ιτιλίμα (Itilima District) υπάρχει τμήμα του Πάρκου Αγρίων Θηρίων Μάσουα (Maswa Game Reserve).
Λιβύη, Λιβύη, Λιβύη

Βασίλειο της Λιβύης

Ο ύμνος «Λιβύη, Λιβύη, Λιβύη» συντέθηκε από τον Μοχάμεντ Αμπντέλ Ουαχάμπ το 1951 και ήταν αρχικά ο εθνικός ύμνος του βασιλείου της Λιβύης από την ανεξαρτησία του το 1951 έως το 1969, όταν ο βασιλιάς Ιντρίς ανατράπηκε από ένα ατρόμητο πραξικόπημα υπό την ηγεσία του Μουαμάρ Καντάφι . Οι ίδιοι οι στίχοι γράφτηκαν από τον Αλ Μπασίρ αλ Αρεμπί.

Λιβυκή Αραβική Δημοκρατία

Το 1969, ο Μουαμάρ Καντάφι υιοθέτησε το Αιγυπτιακό στρατιωτικό τραγούδι " Allahu Akbar " ως τον εθνικό ύμνο της πρόσφατα ανακηρυχθείσας Λιβύης Αραβικής Δημοκρατίας και αργότερα της Μεγάλης Σοσιαλιστικής Λαϊκής Λιβυκής Αραβικής Τζαμαχιρίας .

Εμφύλιος πόλεμος της Λιβύης

Το 2011, ο ύμνος "Λιβύη, Λιβύη, Λιβύη" κηρύχθηκε ως ο νέος εθνικός ύμνος της Λιβύης από το Εθνικό Μεταβατικό Συμβούλιο . Ο ύμνος "Λιβύη, Λιβύη, Λιβύη" έγινε τελικά ο εθνικός ύμνος της Λιβύης για άλλη μια φορά, μετά τον εμφύλιο πόλεμο του Λιβύης και τον θάνατο του Μουαμάρ Καντάφι . Ο στίχος που δοξάζει τον βασιλιά Ιντρίς δεν συγκαταλέγεται στον σημερινό ύμνο.
Περ Βίλχελμ Πάλμροτ

Σταδιοδρομία

Ο Πάλμροτ ανέλαβε τον σχεδιασμό και την ανέγερση εκκλησιών στη Σουηδία και την Φινλανδία.
Σοσιαλιστικός ρεαλισμός

Ο σοσιαλιστικός ρεαλισμός είναι ένα στιλ ρεαλισμού που αναπτύχθηκε στη Σοβιετική Ένωση και αναδείχθηκε σε κυρίαρχο στιλ σε διάφορες άλλες σοσιαλιστικές χώρες. Ο σοσιαλιστικός ρεαλισμός χαρακτηρίζεται από την ένδοξη απεικόνιση των κομμουνιστικών αξιών, όπως η χειραφέτηση του προλεταριάτου, με ρεαλιστικό τρόπο.  Αν και συναφές, δεν θα πρέπει να συγχέεται με τον κοινωνικό ρεαλισμό, ένα ευρύτερο είδος της τέχνης που απεικονίζει με ρεαλιστικά θέματα κοινωνικού ενδιαφέροντος. 
Ο σοσιαλιστικός ρεαλισμός ήταν κυρίαρχη μορφή τέχνης στη Σοβιετική Ένωση από την ανάπτυξή του στις αρχές της δεκαετίας του 1920 έως την τελική πτώση του στα τέλη του 1960. Ενώ άλλες σοσιαλιστικές χώρες χρησιμοποίησαν και άλλους κανόνες της τέχνης, ο σοσιαλιστικός ρεαλισμός στη Σοβιετική Ένωση επιβίωσε περισσότερο από ό, τι στην υπόλοιπη Ευρώπη.
Πλημμύρες στη Βόρεια Κορέα (2016)

Μετεωρολογικό ιστορικό

Ο τυφώνας Λάιονροκ συγχωνεύτηκε με ένα σύστημα χαμηλής πίεσης και είχε ως αποτέλεσμα βαρύτατες βροχές σε περίοδο τριών ημερών (29-31 Αυγούστου) στην Βόρεια Κορέα. Μια κομητεία κατακλύστηκε στην Επαρχία του Βόρειου Χάμγκιουνγκ. 

Αντιμετώπιση

Σε απάντηση στις πλημμύρες, η κυβέρνηση της Βόρειας Κορέας έστειλε εργαζόμενους και τον Κορεατικό Λαϊκό Στρατό να καθαρίσει τους δρόμους και να αποκαταστήσει τις επικοινωνίες στις περισσότερο πληγείσες περιοχές. Περίπου 1.000 εθελοντές από το τοπικό παράρτημα του Κόκκινου Στρατού βοήθησαν τους τοπικούς εργαζόμενους σε αποστολές έρευνας και διάδοσης. Ο οργανισμός είχε προμήθειες ανακούφισης για περίπου 20.000 ανθρώπους, όπως αδιάβροχα, τέντες, κουζίνες, και ταμπλέτες καθαρισμού νερού. Ο Ερυθρός Σταυρός συντονίστηκε με τα μέλη της διεθνούς αντιπροσωπείας από τις 3 έως τις 6 Σεπτεμβρίου, με συνέπεια την αύξηση των πόρων για τις υπηρεσίες υγείας. Το Παγκόσμιο Πρόγραμμα Σίτισης παρείχε μερίδες τροφίμων έκτακτης ανάγκης για 140.000 άτομα. Η Ευρωπαϊκή Ένωση προσέφερε 300.000 ευρώ για την ανακούφιση από τις πλημμύρες.
Οικόσιτος χοίρος

Περιγραφή

Παρά τις διαφορές τους, όλες οι φυλές γουρουνιών χαρακτηρίζονται γενικά από χοντροκομμένο και μονοκόμματο σώμα, κοντά πόδια και κωνικό κεφάλι, το οποίο καταλήγει σε κοντό ρύγχος. Το γεγονός ότι υπάρχουν πολλές φυλές χοίρων υποδεικνύει ότι η εξημέρωση έγινε ανεξάρτητα σε διάφορες περιοχές του κόσμου και ότι δεν ξεκίνησε από το ίδιο είδος αγριόχοιρου.

Συμπεριφορά και τροφή

Ο χοίρος προσαρμόζεται σε όλες τις συνθήκες, ωστόσο αναπτύσσεται καλύτερα σε ψυχρά κλίματα. Είναι αδηφάγο ζώο.Τρώει ποντίκια, χόρτο, ακόμα και γλυκά, αλλά μόνο την άσπρη σοκολάτα διότι η καφέ τους προκαλεί εμετό. Το πεπτικό του σύστημα μπορεί να επεξεργαστεί κάθε είδους τροφή, ακόμα και τα υπολείμματα του φαγητού των ανθρώπων. Αυτό συνιστά μεγάλο πλεονέκτημα για τους εκτροφείς χοίρων, όπως και η μέγιστη απόδοσή του σε κρέας και λίπος. Η απόδοση αυτή φτάνει άνετα το 70% του βάρους του σώματός του στις κοινές φυλές και ξεπερνά το 85% στις βελτιωμένες.

Πολλαπλασιασμός και ασθένειες / ασφάλεια για τον άνθρωπο

Γεννά συνήθως δύο φορές το χρόνο, από 5-20 μικρά κάθε φορά. Οι χοίροι θεωρούνται γενικά σύμβολα ακαθαρσίας, στην πραγματικότητα όμως ο μόνος υπεύθυνος για την ακαθαρσία των γουρουνιών είναι ο ίδιος ο άνθρωπος. Αυτό σημαίνει ότι όταν δεν τηρούνται οι κανόνες υγιεινής, τότε οι χοίροι προσβάλλονται από ασθένειες και παράσιτα, τα οποία στη συνέχεια μεταδίδονται και στον άνθρωπο.
Τον Οκτώβριο του 2015, ο IARC κατάταξε την κατανάλωση κόκκινου κρέατος (στο οποίο περιλαμβάνεται και το χοιρινό) στην Κατηγορία 2Α: Πιθανότατα (probable) καρκινογενή για τον άνθρωπο, σχετίζοντάς την με τον καρκίνο του εντέρου, ενώ την κατανάλωση επεξεργασμένου κρέατος στην Κατηγορία 1: Καρκινογενή για τον άνθρωπο.

Λαογραφία

Στην Ελλάδα σε διάφορα μέρη πιστεύουν πως αν την Πρωτοχρονιά εισέλθει χοίρος στο σπίτι κάποιος από το αντρόγυνο θα χηρέψει.
Πανελλήνιο πρωτάθλημα κολύμβησης ανοιχτής θάλασσας 2017

Το Πανελλήνιο πρωτάθλημα μεγάλων αποστάσεων 2017 πραγματοποιήθηκε στις 2, 3 και 4 Ιουνίου στην Λίμνη Βεγορίτιδα. Πρωταθλητής στη γενική βαθμολογία, όσο και στις επιμέρους κατηγορίες ανδρών και γυναικών, αναδείχθηκε ο Ολυμπιακός για 4η φορά στην ιστορία του.
Αλέξης Αλεξούδης

Καριέρα

Γεννήθηκε στη Φλώρινα. Ξεκίνησε την καριέρα του από τον Ερμή Φλώρινας, συνέχισε στον Ανταγόρα της Κω και στην Δόξα Δράμας αγωνιζόμενος ερασιτεχνικά. Επαγγελματικά αγωνίστηκε στην Ορεστιάδα και το 1989 στον Πανελευσινιακό.
Το 1990 έως το 1994 αγωνίστηκε στον ΟΦΗ δείχνοντας ότι θα έχει μια αξιόλογη σταδιοδρομία. Ο Παναθηναϊκός τον απέκτησε το 1994. Κέρδισε 2 πρωταθλήματα (1995 και 1996) με τον Παναθηναϊκό και σκόραρε 17 γκολ. Ένα από αυτά ήταν στις 22 Νοεμβρίου 1995 στον αγώνα με την Άαλμποργκ στο ΟΑΚΑ στο 28ο δευτερόλεπτο το οποίο για τα δυο επόμενα χρόνια ήταν το γρηγορότερο γκολ στην ιστορία του Τσάμπιονς Λιγκ.

Εθνικής Ελλάδας

Ο Αλεξούδης έχει 4 διεθνής συμμετοχές, πήρε μέρος στο Μουντιάλ του '94 με την Εθνική Ελλάδας και έπαιξε στον δεύτερο αγώνα με τη Βουλγαρία. Ήταν διεθνής και με την εθνική Ελπίδων.
Ποικίλιον το ερυθρόπουν

Βιολογία

Το Ποικίλιον το ερυθρόπουν είναι θερμόφιλο είδος. 
Η προνύμφη αναπτύσσεται σε ξηρά κλαδιά διαφόρων φυλλοβόλων (κράταεγος, προυνος, βάτος ...). Ο βιολογικός κύκλος διαρκεί ένα χρόνο. Το ακμαίο γίνεται ορατό κατά την αρχή του καλοκαιριού, ιδιαίτερα στα λουλούδια του Κράταιγος.

Γεωγραφική εξάπλωση

Ο χώρος διαμονής του Ποικίλιον το ερυθρόπουν εξαπλώνεται στην Νότια Ευρώπη και την νότια Μεσαίο Ευρώπη. Λείπει στην Βόρεια Ευρώπη, την Μεγάλη Βρετανία, και την Πορτογαλία. Προς τα ανατολικά το κολεόπτερο εξαπλώνεται μέχρι την Τουρκία και την Μέση Ανατολή.
Παγκόσμια Ημέρα Ανθρωπίνων Δικαιωμάτων

H Παγκόσμια Ημέρα Ανθρωπίνων Δικαιωμάτων γιορτάζεται κάθε χρόνο στις 10 Δεκεμβρίου.

Σημασία

Η Οικουμενική Διακήρυξη για τα Ανθρώπινα Δικαιώματα, η σημαντικότερη κατάθεση για τα δικαιώματα και τις ελευθερίες όλων των ανθρώπων, υιοθετήθηκε στις 10 Δεκεμβρίου του 1948. Από τότε η ημέρα αυτή εορτάζεται σε όλο τον κόσμο ως Ημέρα των Δικαιωμάτων του Ανθρώπου. Η επίσημη θέσπισή της πραγματοποιήθηκε στις 4 Δεκεμβρίου του 1950 από τη Γενική Συνέλευση του Οργανισμού Ηνωμένων Εθνών. Όραμα των εμπνευστών της ένας κόσμος ελεύθερος, δίκαιος και ειρηνικός. Χωρίς διακρίσεις. Τα ανθρώπινα δικαιώματα ανήκουν, χωρίς εξαίρεση, σε όλους τους ανθρώπους.
Το 2014 το σύνθημα του εορτασμού ήταν: «Ανθρώπινα Δικαιώματα 365». Δηλαδή, κάθε ημέρα είναι ημέρα των δικαιωμάτων του ανθρώπου.
Εύη Κορώνη

ΘΕΑΤΡΟ

Από το 2013, εργάζεται στο θέατρο ως ηθοποιός ενώ, έχει εργαστεί κι ως βοηθός σκηνοθέτης σε παραστάσεις. Η θεατρική της πορεία ξεκίνησε από τη Θεσσαλονίκη. Στη συνέχεια, το 2014 επέστρεψε για δύο χρόνια στη γενέτειρά της, την Καβάλα όπου και έλαβε μέρος σε 3 θεατρικές παραστάσεις. Παράλληλα ξεκίνησε να παραδίδει μαθήματα θεατρικής αγωγής σε παιδικές ομάδες και σε άτομα με ειδικές ανάγκες. Ένας σημαντικός «σταθμός», ήταν και η ενός χρόνου εθελοντικής προσφορά της στο Εξειδικευμένο Κέντρο Κοινωνικής & Επαγγελματικής Ένταξης Ατόμων με Αναπηρίες «Αγία Μαρίνα» Καβάλας, όπου εκεί παρέδιδε μαθήματα θεατρικής αγωγής σε ανθρώπους με σύνδρομο Down και Αυτισμό (2014).

ΚΙΝΗΜΑΤΟΓΡΑΦΟΣ

Το 2014, έπειτα από έναν κύκλο μαθημάτων επάνω στη σκηνοθεσία κινηματογράφου όπου παρακολούθησε, θα «πειραματιστεί» και θα γυρίσει την πρώτη της ταινία μικρού μήκους σε σενάριο και σκηνοθεσία δικό της, με τίτλο Σουτ!. Δύο χρόνια μετά, το 2016, γυρίστηκε η δεύτερη μικρού μήκους ταινίας της, με τίτλο "The Correction" (η διόρθωση, Ελληνικά) η οποία έχει πέντε επίσημες συμμετοχές σε κινηματογραφικά φεστιβάλ του εξωτερικού και της Ελλάδας, εκ των οποίων στο ένα απέσπασε και το πρώτο βραβείο καλύτερης LGBT ταινίας στο Direct Monthly Online Film Festival.

ΑΛΛΕΣ ΔΟΥΛΕΙΕΣ

Έχει δουλέψει και στο ραδιόφωνο. Ο τελευταίος της ραδιοφωνικός σταθμός ήταν ο «Στο Κόκκινο 102,8FM – Καβάλας», όπου μαζί με τη συγγραφέα Γεωργία Χιόνη παρουσίαζαν την πολιτιστική εκπομπή στο «Θεωρείο».

Βραβεία/Διακρίσεις

•Η ιστοσελίδα ποίησης Poem Hunter δημοσίευσε το ποίημά της "Peace" το οποίο κέρδισε τη διάκριση "Το ποίημα της ημέρας", το 2017.
•Το περιοδικό Reader.gr, τη συμπεριέλαβε στους "Έλληνες συγγραφείς ηλικίας κάτω των 30 ετών που αξίζει να τους διαβαστούν", 2017.
•Βραβείο καλύτερης LGBT ταινίας στο Direct Monthly Online Film Festival, USA για την μικρού μήκους ταινία, Η διόρθωση (The Correction), 2016
•Συμμετοχή στα φεστιβάλ κινηματογράφου:Hollywood Screenings Film Festival (Αμερική), Equality Festival, (Фестиваль Рівності), (Κίεβο, Ουκρανία), 6o Argo Film Festival, με την μικρού μήκους ταινία, Η διόρθωση (The Correction), 2016
•Συμμετοχή στο διεθνές φεστιβάλ κινηματογράφου 5o Argo Film Festival, στο Βόλο, με την μικρού μήκους ταινία, Σουτ!, 2015

Άλλες Σελίδες

Evi Koroni on IMDB
Φιλμογραφία της Εύης Κορώνη on 90 λεπτά 
Dourgouti. Neos Kosmos
Δαυλίς

Μυθολογία

Στην ελληνική μυθολογία, η Δαυλίς ήταν η πόλη του Τηρέα, υιού του Άρη. Το όνομα της πόλης φαίνεται να προήλθε από εκείνο της ναϊάδας Δαυλίδας, κόρης του Κηφισού, βοιωτικού θεού-ποταμού. Η πόλη αναφέρεται από τον Όμηρο. Είναι, επίσης, γνωστή η ιστορία ενός εκ των βασιλέων της, του Πυρηνέα, ο οποίος επιχείρησε να βιάσει τις Μούσες, αναφορικά με τον οποίον ο Οβίδιος αναφέρει πως είχε καταλάβει την Δαυλίδα ως επικεφαλής Θράκων στρατιωτών και πως η διακυβέρνησή του ήταν παράνομη (iniusta regna).
Σε κοντινή απόσταση της Δαυλίδας, επί της οδού που οδηγούσε στους Δελφούς, ευρισκόταν η σχιστή οδός, τοποθεσία στην οποία ο Οιδίποδας φόνευσε τον πατέρα του, Λάιο.

Αρχαία ελληνική ιστορία

Η πόλη καταστράφηκε το 480 π.Χ., στην διάρκεια του Β΄ Περσικού Πολέμου. Το 346 π.Χ., καταστράφηκε εκ νέου, στην διάρκεια του Γ΄ Ιερού Πολέμου, από τον Φίλιππο Β΄ της Μακεδονίας. Οι Ρωμαίοι, υπό την ηγεσία του Τίτου Κουίνκτιου Φλαμινίνου, την κατέλαβαν το 198 π.Χ., ενώ ο Τίτος Λίβιος αναφέρει σχετικά πως λόγω της γεωγραφικής της θέσης επί υψώματος, η κατάληψή της δια της βίας ήταν αδύνατη, με αποτέλεσμα οι Ρωμαίοι να καταφύγουν σε στρατήγημα προκειμένου να πετύχουν τον σκοπό τους.
Στην Δαυλίδα υπήρχε, σύμφωνα με τον Παυσανία, ναός αφιερωμένος στην Αθηνά. Πλησίον της σχιστής οδού ευρισκόταν η τοποθεσία όπου συγκεντρωνόταν η συνέλευση των εκπροσώπων των πόλεων της Φωκίδας.

Επισκοπή

Η Δαυλίς κατέστη, στα τέλη της Αρχαιότητας, έδρα επισκοπής. Ιδρύθηκε σε αρκετά προχωρημένη ημερομηνία, πιθανώς ως αντικατάσταση της Ελάτειας, σε μια περίοδο κατά την οποία οι Έλληνες υποχωρούσαν προς τα νότια, λόγω της σλαβικής εισβολής. Η συγκεκριμένη επισκοπή αποτελούσε χωρεπισκοπή των Αθηνών.
Ο επισκοπικός τίτλος της Δαυλίδας παρέμεινε σε χρήση εντός της Καθολικής Εκκλησίας ως επισκοπή in partibus ή τιμητική επισκοπή από τον 16ο έως και τον 20ό αιώνα. Μεταξύ των τιμητικών επισκόπων, περιλαμβανόταν ο Σκωτσέζος θεολόγος Τζορτζ Χέι.

Αρχαιολογικός τόπος

Ο αρχαιολογικός τόπος της Δαυλίδας ευρίσκεται επί λόγου ο οποίος επιβλέπει την σύγχρονη πόλη, σε υψόμετρο περίπου 468 μέτρων. Τα τείχη της πόλης, πολυγωνικής τειχοποιίας, διατηρούνται σε αρκετά καλή κατάσταση. Εντός του αρχαιολογικού τόπου ευρίσκεται εκκλησία αφιερωμένη στον Άγιο Θεόδωρο, ανεγερθείσα με λίθους προερχόμενους από την αρχαία πόλη.
T.N.T. (άλμπουμ)

Ιστορία της ηχογράφησης και του δίσκου

Οι AC/DC μπήκαν στα "Albert Studios" του Σίδνεϊ τον Μάρτιο του 1975, με σκοπό να ηχογραφήσουν τον διάδοχο του επιτυχημένου "High Voltage", με νέο ντράμερ τον Φιλ Ραντ αλλά και τον μπασίστα Μαρκ Έβανς στη θέση του Τζορτζ Γιανγκ. Οι αρχικές ηχογραφήσεις διήρκεσαν μέχρι τον Απρίλιο εκείνης της χρονιάς, με το συγκρότημα να μεταβαίνει στην Μελβούρνη για τέσσερις συναυλίες στα μέσα του μήνα. Σκοπός τους ήταν να δώσουν ένα πιο δυνατό ύφος σε σχέση με τον πρώτο τους δίσκο, ο οποίος περιείχε, ως ένα σημείο, πειραματισμούς. Τον Μάιο και στα μέσα Ιουλίου του 1975 εμφανίστηκαν ζωντανά σε διάφορες πόλεις της Αυστραλίας, για να ολοκληρώσουν αμέσως μετά τις ηχογραφήσεις του νέου τους δίσκου.
Το "T.N.T." κυκλοφόρησε στις 1 Δεκεμβρίου 1975 σε παραγωγή του Χάρι Βάντα και του Τζορτζ Γιανγκ των Easybeats. Ο δίσκος σκαρφάλωσε στην κορυφή των αυστραλιανών τσαρτ και έχει βραβευθεί ως εννέα φορές πλατινένιος στην πατρίδα του συγκροτήματος. Τρία σινγκλ συνόδεψαν την συγκεκριμένη κυκλοφορία με το πρώτο να είναι το "High Voltage" τον Ιούλιο του 1975 που ανέβηκε στο # 10 των τσαρτ, το "T.N.T." τον Μάρτιο του 1976 που σκαρφάλωσε στο # 19 και το "It's a Long Way to the Top" που έφθασε στο # 9.
Η επιτυχία του δίσκου οδήγησε το συγκρότημα σε τηλεοπτικές εμφανίσεις για την εκπομπή "Countdown" του αυστραλιανού δικτύου "ABC". Κατά τη διάρκεια αυτών των εμφανίσεων, στις 23 Φεβρουαρίου 1976, γύρισαν το βίντεο κλιπ για το κομμάτι "It's a Long Way to the Top", πάνω σε φορτηγό στην οδό Swanston της Μελβούρνης, η οποία το 2004 μετονομάστηκε σε ACDC Lane προς τιμή του συγκροτήματος.
Για την προώθηση του δίσκου, οι AC/DC πραγματοποίησαν πάνω από τριάντα ζωντανές εμφανίσεις στην Αυστραλία από τον Ιανουάριο μέχρι και τον Μάρτιο του 1976, πριν μεταβούν στην Μεγάλη Βρετανία όπου παρέμειναν από εκεί και έπειτα. Στην Αγγλία, έδωσαν την πρώτη τους συναυλία στο κλαμπ "Red Cow" του Λονδίνου στις 1 Απριλίου 1976, τον ίδιο μήνα που κυκλοφόρησε η διεθνής έκδοση του "High Voltage"

Τραγούδια

1. It's a Long Way to the Top (If You Wanna Rock 'n' Roll) (A. Young, M. Young, Scott) - 5:15

2. Rock 'n' Roll Singer (A. Young, M. Young, Scott) - 5:04

3. The Jack (A. Young, M. Young, Scott) - 5:52

4. Live Wire (A. Young, M. Young, Scott) - 5:49

5. T.N.T. (A. Young, M. Young, Scott) - 3:34

6. Rocker (A. Young, M. Young, Scott) - 2:49

7. Can I Sit Next to You Girl (A. Young, M. Young) - 4:12

8. High Voltage (A. Young, M. Young, Scott) - 4:22

9. School Days (Chuck Berry) - 5:23

Βραβεία

Τ.Ν.Τ. (άλμπουμ)
Αυστραλία (ARIA Certification) : 9 x πλατινένιος
Σουηδικό Ινστιτούτο Αθηνών

Το Σουηδικό Ινστιτούτο Αθηνών (σουηδικά: Svenska Institutet I Athen‎) είναι ένα από τα 17 ξένα αρχαιολογικά ιδρύματα που λειτουργούν στην Αθήνα.

Γενικές πληροφορίες, εγκαταστάσεις

Ιδρύθηκε το 1948 και ήταν το 7ο Ξένο Αρχαιολογικό Ινστιτούτο που ιδρύθηκε στην Ελλάδα και το πρώτο από τον Α' Παγκόσμιο Πόλεμο. Έκτοτε, έχει αναπτύξει ένα σημαντικό ιστορικό αρχείο εργασιών (τόσο στην ανασκαφή όσο και στην έρευνα) στην Κρήτη. Μαζί με τους ομολόγους της από τη Δανία, τη Φινλανδία και τη Νορβηγία, συνεισφέρει στη βιβλιοθήκη Βορείων Χωρών της Αθήνας.

Καβάλα

Το ίδρυμα διαθέτει επίσης ένα αρχοντικό Μπάουχαους στην Καβάλα, το οποίο διατίθεται ως κατοικία σε Σουηδούς καλλιτέχνες, συγγραφείς και επιστήμονες.

Αρχαιολογικό έργο

Αρχαιολογικά Έργα που διεξήχθησαν από το Σουηδικό Ινστιτούτο, περιλαμβάνουν ανασκαφές στις Αφίδνες (Αττική), Ασίνη (Αργολίδα), Άγιος Ηλίας (Αρκαδία), Μπερμπάτι (Αργολίδα), Καστέλι Χανίων (Κρήτη), Δένδρα (Αργολίδα), Καλαυρεία (Πόρος), Μάλθη (Μεσσηνία), Μιδέα (Αργολίδα), Παράδεισος (Δυτική Θράκη) και έρευνες στην Ασέα (Αρκαδία), Μακρακώμη (Φθιώτιδας) και Βλοχό (Θεσσαλία).
Αντώνης Αντωνιάδης

Σε συλλογικό επίπεδο

Πρώτη ομάδα της καριέρας του ήταν η Ασπίδα Ξάνθης όπου εντυπωσίασε με τις εμφανίσεις του, προσελκύοντας το ενδιαφέρον του Παναθηναϊκού, ο οποίος και τον απέκτησε το 1968. 
Με τη φανέλα του Παναθηναϊκού αναδείχθηκε πρώτος σκόρερ του πρωταθλήματος 5 φορές (1970, 1972, 1973, 1974, 1975). Μάλιστα τα 39 του γκολ τη περίοδο 1971-72 είναι ρεκόρ ακατάρριπτο μέχρι σήμερα. Συμμετείχε στη μεγάλη ομάδα του 1971 που αγωνίστηκε στον τελικό του Κυπέλλου Πρωταθλητριών απέναντι στον ΑΦΚ Άγιαξ. Ο Αντώνης Αντωνιάδης εκείνη τη χρονιά αναδείχθηκε πρώτος σκόρερ της διοργάνωσης με 10 γκολ (τα 4 από τα οποία εναντίον της λουξεμβουργιανής Ζενές Ες, στην εντός έδρας νίκη με 5-0, που αποτέλεσαν τότε επίδοση ρεκόρ ποδοσφαιριστή ελληνικού συλλόγου σε ευρωπαϊκή διοργάνωση) και αποδείχθηκαν πολύτιμα για την πορεία ως τον τελικό.
Το καλοκαίρι του 1978 αποκτήθηκε ως ελεύθερος από τον Ολυμπιακό όπου αγωνίστηκε μία περίοδο και σε 13 αγώνες σημείωσε 7 γκολ. Την επόμενη χρονιά μεταπήδησε στον Ατρόμητο Αθηνών, για να επιστρέψει το 1981 στον Παναθηναϊκό όπου και έκλεισε την καριέρα του.
Το 1982, μετά από 22 χρόνια καριέρας, εγκατέλειψε την ενεργό δράση, στην πραγματικότητα όμως τελευταία φορά αγωνίστηκε τον Νοέμβριο του 1980, δηλαδή την περίοδο 1980-81, εναντίον της Δόξας Δράμας στη Λεωφόρο, όπου μάλιστα σκόραρε με εντυπωσιακό τρόπο. Ωστόσο αναφέρεται ότι σταμάτησε την αγωνιστική περίοδο 1981-1982, όταν και έληξε το συμβόλαιό του στον Παναθηναϊκό.

Στις εθνικές ομάδες

Από το 1970 έως το 1977 αγωνίστηκε 21 φορές με την Εθνική Ελλάδας και σκόραρε 6 φορές. Προηγουμένως είχε κατακτήσει το Παγκόσμιο Κύπελλο Ποδοσφαίρου Ενόπλων 1969 με την εθνική ενόπλων.

Μετέπειτα σταδιοδρομία

Το 1980 ο Αντώνης Αντωνιάδης έγινε πρόεδρος του ΠΣΑΠ, θέση στην οποία διατηρήθηκε για 28 χρόνια, έως και τον Αύγουστο του 2008, οπότε και αποχώρησε καταλαμβάνοντας διοικητική θέση στον Παναθηναϊκό.
Strange Highways

Ιστορία του δίσκου

Το Νοέμβριο του 1992, ο Ρόνι Τζέιμς Ντίο και ο Βίνι Άπις αποχώρησαν για δεύτερη φορά από τους Black Sabbath, για να σχηματίσουν ξανά τους Dio, καλώντας τον Τζίμι Μπέην να συμμετάσχει. Έβαλαν αγγελία ψάχνοντας για νέο κιθαρίστα, αλλά το Μάρτιο του 1993 ο Ντίο απέλυσε τον Μπέην, με αποτέλεσμα το συγκρότημα να ψάχνει και νέο μπασίστα.
Ο Ντίο κάλεσε το φίλο του και πρώην μπασίστα των Dokken, Τζεφ Πίλσον και εκείνος δέχτηκε. Μέχρι το καλοκαίρι του 1993 είχε ενταχθεί στο συγκρότημα και ο κιθαρίστας Τρέισι Τζι και μετέβησαν στο Λος Άντζελες για να ηχογραφήσουν το νέο τους άλμπουμ στα "Rumbo Studios".
Ο δίσκος κυκλοφόρησε σε διαφορετικές ημερομηνίες στην Ευρώπη και την Αμερική, λόγω του ότι ο Ντίο ήθελε να συμπέσουν οι ημερομηνίες κυκλοφορίας του άλμπουμ με τις ανάλογες περιοδείες. Παρ' όλα αυτά, ο σεισμός της 17 Ιανουαρίου 1994 στο Λος Άντζελες ανέβαλε τα σχέδια τους, αφού δεν πραγματοποίησαν περιοδεία στην Ιαπωνία και καθυστέρησαν να ξεκινήσουν τη Βορειοαμερικανική περιοδεία τους. Ο σεισμός κατέστρεψε τα σπίτια του Βίνι Άπις και του Τρέισι Τζι.
Κατά τη συναυλία τους στο Hammersmith Apollo του Λονδίνου στις 12 Δεκεμβρίου 1993, τράβηξαν πλάνα με σκοπό να κυκλοφορήσουν βίντεο κλιπ για το τραγούδι "Evilution", κυκλοφορία η οποία δεν πραγματοποιήθηκε ποτέ.
Για την περιοδεία για την προώθηση του "Strange Highways", ο Ντίο προσέλαβε τον κιμπορντίστα Σκοτ Γουόρεν και περιόδευσαν στην Ευρώπη και την Αμερική, μέχρι το Νοέμβριο του 1994. Μετά το τέλος της περιοδείας ο Τζεφ Πίλσον αποχώρησε για να επανενταχθεί στους Dokken.

Εμπορική επιτυχία

Το "Strange Highways" είναι ένα από τα λιγότερο επιτυχημένα άλμπουμ του συγκροτήματος, αφού δεν κατάφερε να μπει στα βρετανικά τσαρτ, ενώ στις Ηνωμένες Πολιτείες έγινε το πρώτο τους άλμπουμ το οποίο δεν μπήκε στις πρώτες εκατό κυκλοφορίες του Billboard. Ο λόγος της πτώσης των πωλήσεων του δίσκου ήταν, κυρίως, η διάλυση τους δύο χρόνια νωρίτερα με σκοπό την επιστροφή του Ντίο στους Black Sabbath, γεγονός που έκανε τους οπαδούς των Dio να χάσουν το ενδιαφέρον τους. Επίσης, το γεγονός ότι δεν κυκλοφόρησε κάποιο σινγκλ για να βοηθήσει στην προώθηση του δίσκου, έπαιξε πολύ σημαντικό ρόλο στη μείωση των πωλήσεων του συγκροτήματος.

Τραγούδια

1. Jesus, Mary & the Holy Ghost (Dio, Grijalva, Appice) - 4:13

2. Firehead (Dio, Appice, Grijalva, Pilson) - 4:06

3. Strange Highways (Dio, Appice, Grijalva, Pilson) - 6:54

4. Hollywood Black (Dio, Appice, Grijalva) - 5:10

5. Evilution (Dio, Appice, Grijalva, Pilson) - 5:37

6. Pain (Dio, Grijalva) - 4:14

7. One Foot in the Grave (Dio, Appice, Grijalva, Pilson) - 4:01

8. Give Her the Gun (Dio, Grijalva, Pilson) - 5:58

9. Blood from a Stone (Dio, Appice, Grijalva, Pilson) - 4:14

10. Here's to You (Dio, Appice, Grijalva, Pilson) - 3:24

11. Bring Down the Rain (Dio, Appice, Grijalva, Pilson) - 5:45
Σημαία των Τερκς και Κέικος

Η σημαία των νήσων Τερκς και Κέικος είναι παρόμοια με τις σημαίες άλλων βρετανικών κτήσεων και εδαφών. Έχει τη σημαία του Ηνωμένου Βασιλείου στο τετραγωνάκι. Καθιερώθηκε στις 7 Νοεμβρίου του 1968. Ο κίτρινος θυρεός είναι παρμένος από το εθνόσημο των νησιών. Αυτό περιέχει ένα κοχύλι, έναν αστακό και έναν κάκτο.
Μια κόκκινη σημαία με ενσωματωμένο το θυρεό χρησιμοποιείται ως σημαία από τους πολίτες. Η σημαία του Κυβερνήτη είναι η Σημαία του Ηνωμένου Βασιλείου με το εθνόσημο.